English: Thank you very much for your statement, Minister, and for keeping me, on behalf of the Welsh Conservatives, so well briefed during this situation. Just going through your statement, I have a number of questions. Are you able to confirm to us the level of seniority that the members of the NHS Wales and social services planning and response teams will be - in other words, that they've got the stripes to make things happen out there in the NHS? Are you able to confirm to us how many isolation beds we currently have available throughout our whole NHS? Because I'm assuming that isolation is literally quite different from intensive care, because they're the ones within the walled glass environments, so I just wanted clarification on that. I was very pleased to see the personal protective equipment going out to GP practices and pharmacies, and I wondered at what point you might consider issuing them to domiciliary care workers and to care workers in residential homes, and what advice you might be giving to owners of private homes as to what precautions that they should be taking. You were talking about the technology to underpin this, and I must say that the symptom checker is very good, because I tried it out, and I think it's very clear and I commend you for that. Of course, an awful lot of older people will not necessarily have access to IT or be able to use IT, and I wondered what you might be putting in place, or what instructions you will be giving to older persons who can't actually use a symptom checker and what they should do. I'm assuming you might say back to me '111', and, again, I just wanted to have some clarification on that, because I was up in Wrexham Maelor Hospital meeting staff last week, and I also met with a couple of GP practices, and they were quite confusing on their message back to me as to the efficiency of 111 in north Wales. There was talk about the 0845 number being on a divert and that they weren't convinced that actually 111 was universal. So, perhaps, you could just confirm that, so that we can move forward on that one. And, again, while we're on the subject of older people, I appreciate that this isn't for now, but in the weeks coming up, will you be talking to and have you had any discussions with organisations such as supermarket leaders, to perhaps put in place some kind of way for older people who have to stay at home because they've got severe health risks like chronic obstructive pulmonary disease, or because they're a higher risk population, to be able to phone in supermarket orders and get them delivered? Because, again, particularly I know that in my constituencies, there is a significant number of older people who simply do not have access to that IT equipment to be able to put an order out to one of our favourite supermarkets. I've got a specific question that I'd like to ask about the workforce. In a previous statement, you said that you planned to employ volunteers and staff who've recently left the NHS. So, they're going to be current. Could you confirm that locum doctors will be offered contracts that will cover them and their families in the event of serious ill-health or even death if they die in service because of this? Will you be looking at that going forward? Because it's one thing to ask a retired GP or a retired consultant perhaps or nurse to come back in and cover a shift and they've recently retired, we can get them a quick fitness to practice certificate - I understand all of that and that will, no doubt, be taking place - but we also need to cover them if the worst happens. So, can you just confirm that perhaps this will be an area that you would look at? You've also talked about the opportunity of video consultations, which actually I think is a very important step forward, but, again, are you giving some thought to what plans might be in place for the areas where video connectivity, because of our IT infrastructure, simply isn't available, and I could give you quite a few notspots in my constituency where that really wouldn't happen? There are lots of questions to ask on coronavirus, and I simply am not going to take up lots more of your time. My last question would be that, of course, South Korea believe that they've passed the peak, and that they're now coming down the other side; they're quietly confident. They've been very effective in how they've dealt with it. They have a different social structure, and a different culture, but one of the things that they did use was they used social media to help to track a coronavirus-identified patient. Obviously, I don't know - I assume that they had permission - but to track where they'd been, so that they could then try to use that kind of technology to find out who else might be at risk. Could you just tell us whether or not you've got any thoughts in the weeks ahead? As I say, not now - I appreciate it's not in place at this moment - but we all recognise that this virus is going to expand. The situation will get worse and the things I've mentioned are just things that we could do to help perhaps to chase down or to mitigate, and I just wondered if you'd been looking at somewhere like South Korea, who think they're through the worst of it, to learn what best practice we can to help us contain the situation, or at least manage the situation, in our country.
Welsh: Diolch yn fawr iawn am eich datganiad, Gweinidog, ac am fod mor barod i roi diweddariadau i mi, ar ran y Ceidwadwyr Cymreig, yn ystod y sefyllfa sydd ohoni. Gan fynd trwy eich datganiad chi, mae gennyf i nifer o gwestiynau. A wnewch chi gadarnhau ar ba lefel y bydd aelodau'r GIG yng Nghymru a thimau cynllunio ac ymateb y gwasanaethau cymdeithasol - mewn geiriau eraill, a oes ganddyn nhw'r awdurdod i sicrhau y bydd pethau'n digwydd yn y GIG? A wnewch chi gadarnhau nifer y gwelyau ynysu a fydd ar gael inni ar hyn o bryd drwy'r GIG yn ei gyfanrwydd? Oherwydd rwy'n tybio bod ynysu yn bur wahanol i ofal dwys, gan mai nhw yw'r rhai sydd o fewn y muriau gwydr, felly roeddwn i eisiau eglurhad ar hynny. Roeddwn i'n falch iawn o weld y cyfarpar diogelu personol yn cael ei ddosbarthu i feddygfeydd a fferyllfeydd. Tybed pa bryd y gallech chi ystyried eu rhoi nhw i weithwyr gofal cartref a gweithwyr gofal mewn cartrefi preswyl, a pha gyngor a fyddech chi'n ei roi i berchnogion cartrefi preifat o ran pa ragofalon y dylen nhw fod yn eu cymryd. Roeddech chi'n sôn am y dechnoleg i ategu hyn, ac mae'n rhaid imi ddweud bod y gwiriwr symptomau yn un da iawn, oherwydd fe roddais i gynnig ar ei ddefnyddio, ac rwy'n credu ei fod yn glir iawn ac rwy'n eich cymeradwyo chi ar hynny. Wrth gwrs, ni fydd gan lawer iawn o bobl hŷn o reidrwydd y modd i ddefnyddio technoleg gwybodaeth na'r gallu i'w ddefnyddio, felly tybed beth y gallech chi ei roi ar waith, neu pa gyfarwyddiadau y byddech chi'n eu rhoi i bobl hŷn nad ydyn nhw'n gallu defnyddio'r gwiriwr symptomau a'r hyn y dylen nhw ei wneud. Rwy'n tybio y byddwch chi'n dweud '111' wrthyf i, ac, unwaith eto, hoffwn i gael rhywfaint o eglurhad yn hynny o beth. Fe fues i mewn cyfarfod o staff Ysbyty Wrecsam Maelor yr wythnos diwethaf, a chyfarfod ag un neu ddau o bractisau meddygon teulu hefyd, ac roedden eu neges nhw i mi am effeithlonrwydd 111 yn y Gogledd yn un eithaf amwys. Fe ddywedodd rhai fod y rhif 0845 yn cael ei ddargyfeirio ac nad oedden nhw'n argyhoeddedig bod 111 ar gael yn gyffredinol. Felly, efallai y gallech chi gadarnhau hynny, er mwyn inni allu symud ymlaen gyda'r mater hwnnw. Ac, unwaith eto, wrth inni sôn am bobl hŷn, rwy'n sylweddoli nad rhywbeth ar gyfer nawr yw hyn, ond yn ystod yr wythnosau nesaf, a wnewch chi siarad gyda sefydliadau fel arweinyddion archfarchnadoedd neu a ydych chi wedi cynnal unrhyw drafodaethau â nhw o bosibl i sefydlu rhyw fath o ffordd i bobl hŷn, sy'n gorfod aros gartref oherwydd bod ganddyn nhw risgiau iechyd difrifol fel clefyd rhwystrol cronig yr ysgyfaint, neu oherwydd eu bod nhw'n boblogaeth risg uwch, i allu archebu nwyddau o'r archfarchnad dros y ffôn a'u cael wedi'u hanfon atyn nhw? Oherwydd, unwaith eto, gwn fod nifer sylweddol o bobl hŷn yn fy etholaethau i nad ydyn nhw'n gallu defnyddio offer technoleg gwybodaeth i archebu o un o'n hoff archfarchnadoedd ni. Mae gen i gwestiwn penodol yr hoffwn ei ofyn ynglŷn â'r gweithlu. Mewn datganiad blaenorol, fe wnaethoch chi ddweud eich bod yn bwriadu defnyddio gwirfoddolwyr a staff sydd wedi gadael y GIG yn ddiweddar. Felly, fe fydd ganddyn nhw wybodaeth sy'n gyfredol. A wnewch chi gadarnhau y bydd meddygon locwm yn cael cynnig contractau a fydd yn eu hamddiffyn nhw a'u teuluoedd pe bai yna salwch difrifol neu hyd yn oed farwolaeth pe byddent yn digwydd marw wrth roi gwasanaeth fel hyn? A fyddwch chi'n rhoi ystyriaeth i hynny wrth symud ymlaen? Un peth yw gofyn i feddyg teulu sydd wedi ymddeol neu ymgynghorydd sydd wedi ymddeol neu nyrs sydd newydd ymddeol ddod yn ôl i mewn i weithio shifft, ac fe fyddem yn gallu cael tystysgrif addasrwydd i ymarfer iddyn nhw'n gyflym - rwy'n deall hynny i gyd ac fe fydd hynny yn digwydd, mae'n siŵr - ond hefyd mae angen inni eu hamddiffyn pe bai'r gwaethaf yn digwydd. Felly, a wnewch chi gadarnhau y byddwch chi efallai'n ystyried y maes hwn? Rydych chi hefyd wedi siarad am y cyfle i bobl ymgynghori drwy fideo, sy'n gam pwysig iawn ymlaen yn fy marn i. Ond, unwaith eto, a ydych chi'n rhoi rhywfaint o ystyriaeth i ba gynlluniau a allai fod ar waith ar gyfer yr ardaloedd hynny lle nad oes cysylltedd fideo, oherwydd nad yw'r seilwaith ar gael, ac a gaf i roi rhestr i chi o sawl man gwan yn fy etholaeth i lle na fyddai hynny'n bosibl mewn gwirionedd? Mae llawer o gwestiynau i'w holi ynglŷn â'r coronafeirws, ac nid wyf yn mynd i gymryd llawer mwy o'ch amser chi. Fy nghwestiwn olaf i yw, wrth gwrs, fod De Korea o'r farn fod y gwaethaf drosodd iddyn nhw, a'u bod nhw am weld gostyngiad nawr; maen nhw'n dawel hyderus. Maen nhw wedi bod yn effeithiol iawn yn y ffordd y maen nhw wedi ymdrin â'r sefyllfa. Mae ganddyn nhw strwythur cymdeithasol sy'n wahanol, a diwylliant sy'n wahanol, ond un o'r pethau a wnaethant oedd defnyddio'r cyfryngau cymdeithasol i helpu i olrhain cleifion y nodwyd bod ganddynt y coronafeirws. Yn amlwg, nid wyf yn gwybod - rwy'n cymryd eu bod wedi cael caniatâd - ond roeddent yn olrhain eu hynt nhw, ac yna gallent geisio defnyddio'r math hwnnw o dechnoleg i ganfod pwy arall a allai fod mewn perygl. A wnewch chi ddweud wrthym a oes gennych unrhyw syniadau neu beidio yn yr wythnosau nesaf? Fel y dywedaf i, nid nawr - rwy'n sylweddoli nad yw hyn ar waith ar hyn o bryd - ond rydym i gyd yn cydnabod y bydd y feirws hwn yn ymledu. Fe fydd y sefyllfa'n gwaethygu ac mae'r pethau a grybwyllais i'n bethau y gallem ni eu gwneud efallai i helpu i olrhain neu liniaru, ac roeddwn i'n meddwl tybed a oeddech chi wedi bod yn edrych ar rywle fel De Korea, sy'n credu bod y gwaethaf drosodd iddyn nhw, er mwyn dysgu'r arfer gorau ar gyfer ein helpu ni i reoli'r sefyllfa, neu o leiaf i sefydlogi'r sefyllfa, yn ein gwlad ni.